Αντιφλεγμονώδης δράση νανοσωματιδίων κερσετίνης in vitro
Creators: name: Παπαδοπούλου, Ελεονώρα Παναγιώτη
Publisher: name: Aristotle University of Thessaloniki
Year: 2020
Subjects: Κερσετίνη
PLGA Νανοσωματίδια
Φλεγμονή
Quercetin
PLGA Nanoparticles
Inflammation

description: Οι χρόνιες φλεγμονώδεις νόσοι είναι δύσκολο να αντιμετωπιστούν και προκαλούν όχι μόνο τοπικά αλλά και συστημικά συμπτώματα. Χαρακτηρίζονται από αλλαγές στις έμφυτες και επίκτητες ανοσολογικές αντιδράσεις και σε γενικές γραμμές η αιτιοπαθογένειά τους παραμένει άγνωστη. Οι χρόνιες φλεγμονώδεις νόσοι δεν είναι ιατρικώς ιάσιμες και στις περισσότερες περιπτώσεις απαιτείται εφ’ όρου ζωής συμπτωματική θεραπεία με αντι-φλεγμονώδεις παράγοντες. Για το λόγο αυτό, καθίσταται επιτακτική η ανάγκη ανάπτυξης καινοτόμων συστημάτων μεταφοράς φαρμάκων, κατά προτίμηση φυτικών, η οποία θα εστιάζει κυρίως στην ελάττωση ή και εκμηδένιση των ανεπιθύμητων ενεργειών. Η κερσετίνη, όντας ένα φυτικό φλαβονοειδές, αποτελεί μία τέτοια φυτοφαρμακευτική ουσία γνωστή για τις αντι-οξειδωτικές και αντι- φλεγμονώδεις ιδιότητές της. Εντούτοις, χαρακτηρίζεται από φτωχή βιοδιαθεσιμότητα, λόγω χαμηλής απορρόφησης και εκτεταμένου μεταβολισμού. Συνεπώς, απαιτείται η σχεδίαση ενός αποτελεσματικού φορέα που θα εξασφαλίζει την πλήρη εκμετάλλευση των ευεργετικών ιδιοτήτων της κερσετίνης.Σκοπός της παρούσας εργασίας είναι η διερεύνηση της επίδρασης PLGA νανοσωματιδίων κερσετίνης στην καταστολή φλεγμονής και στην ενίσχυση διαδικασιών επούλωσης τραυμάτων. Πιο συγκεκριμένα, για την επαγωγή φλεγμονής χρησιμοποιήθηκε ο λιποπολυσακχαρίτης (LPS) από βακτηρικά στελέχη Escherichia coli, σε κυτταρικές σειρές ινοβλαστών ποντικού (L929, NIH-3T3). Η πρόκληση τραυμάτων τα οποία προσομοιάζουν στις εξελκώσεις που χαρακτηρίζουν τις χρόνιες φλεγμονώδεις νόσους, για την αξιολόγηση του μεταναστευτικού δυναμικού των κυττάρων, πραγματοποιήθηκε με τη δοκιμασία επούλωσης τραυμάτων. Τα PLGA νανοσωματίδια συντέθηκαν με τη μέθοδο της συγκαταβύθισης και χαρακτηρίστηκαν με μικροσκοπία ατομικής δύναμης (AFM). Για τις κυτταροτοξικές μελέτες χρησιμοποιήθηκε η δοκιμασία ΜΤΤ και η χρώση με κυανό του μεθυλενίου. Η φλεγμονώδης απόκριση μετρήθηκε πριν και μετά τη χορήγηση των νανοσωματιδίων κερσετίνης στα κύτταρα, μέσω του υπολογισμού του μεταναστευτικού δυναμικού των κυττάρων με τη βοήθεια οπτικής μικροσκοπίας και εργαλείων ανάλυσης εικόνας.
description: Chronic inflammatory diseases are hard to treat and cause not only topical but also systemic symptoms. They are characterized by altered innate and acquired host immune responses and in general their etiopathogenesis is yet to be elucidated. Several chronic inflammatory diseases are not medically curable, although existing medications can alleviate and control the symptoms. In most cases a lifetime of anti-inflammatory drug therapy is necessary. For this reason, new drug delivery system development, preferably focusing on herbal substances with little to no adverse effects, is essential. Quercetin is a plant flavonoid known for its anti-oxidative and anti-inflammatory properties. However its bioavailability is generally poor due to low absorbance and rapid and extensive metabolism. Thus, a potent drug delivery system is required in order to make the most of quercetin’s beneficiary effects against inflammation. The aim of this study was to investigate the effects of quercetin encapsulated in PLGA nanoparticles, on the suppression of inflammation and the reinforcement of wound healing processes. To achieve this, inflammatory responses were induced in fibroblast cell lines (L929, NIH 3T3), using Escherichia coli lipopolysaccharide (LPS). The induction of wound healing environment, to simulate ulcers caused by chronic inflammatory diseases, for the assessment of the migration potential of the cells was achieved by wound healing assay. The PLGA nanoparticles were synthesized by nanoprecipitation and characterized by AFM. MTT assay and methylene blue staining were used to assess the cytotoxicity of the nanoparticles. The inflammatory response was measured, before and after the administration of the nanoparticle-encapsulated quercetin, by calculating the wound closure rate using optical microscopy and image analysis tools.